
Comisia pentru buget,

finanţe şi bănci

Bucureşti,   25.11.2003

Nr. 693

AVIZ

asupra propunerii legislative privind modificarea şi completarea art. 38 din Legea nr. 19/2000 privind sistemul public de pensii şi alte drepturi de asigurări sociale
Cu adresa nr. 475 din 6.11.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea art. 38 din Legea nr. 19/2000 privind sistemul public de pensii şi alte drepturi de asigurări sociale.

In urma examinării, în şedinţa din data de 25.11.2003, Comisia, cu unanimitate de voturi, a hotărât respingerea din următoarele considerente:

Acordarea beneficiilor prevăzute de art. 38 alin. (1) lit. b) din Legea nr. 19/2000 şi pensionarilor aflaţi în plată la data intrării în vigoare a legii, ar contraveni art. 15 alin. (2) din Constituţie, deoarece extinderea prevederilor legii asupra unor situaţii, din trecut încalcă principiul neretroactivităţii legii.

La elaborarea propunerii legislative nu au fost respectate principiile şi finalitatea reglementărilor actuale din cuprinsul Legii nr. 19/2000.

Referitor la fişa financiară a acestei iniţiative legislative, precizăm că nu se poate calcula influenţa financiară a modificărilor propuse pentru că ar trebui să se cunoască numărul persoanelor care au urmat asemenea cursuri, acestea fiind, în prezent, pensionari sau persoane care urmează să fie înscrie la pensie.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

